Isalill Kolpus

Isalill Simonsen Kolpus (født 3. mai 1990) er en samisk-norsk komiker som siden 2023 er medlem av programleder­panelet i NRK-programmet Nytt på nytt. Hun har tidligere fungert som tekstforfatter og vikariert i programmets programleder­panel.

Karriere 
Kolpus startet sitt engasjement i NRK som sommervikar for ungdomsprogrammet IHÁN i NRKs samiske radiokanal NRK Sápmi i 2020 og fortsatte som programleder og ansvarlig for sosiale medier for programmet Valvi i samme kanal.

Som komiker har hun blant vært å se i flere NRK-produksjoner. En av hennes første opptredener som komiker var som gjest i programmet Studio Sápmi produsert av NRK Sápmi.

Siden har Kolpus satt opp soloshowet Oja, du er nysame?, der hun utforsker «hva som skal til for å være same».

Kolpus har også vært leder for den samiske ungdomsorganisasjonen «Oslove Noereh» i Oslo, og har vært programleder i Sameting, en podkast om samepolitikk og det som skjer i det samiske samfunnet i Norge. Hun er også fast gjest i Aftenposten-podkasten Poprådet.

Utdanning 
Kolpus er utdannet lærer fra Universitetet i Oslo.

Referanser

Eksterne lenker 
 
 
  

Norske standupkomikere
Personer fra Sør-Varanger kommune